**Opis predmetu zákazky**

Podrobný opis predmetu zákazky a technická špecifikácia:

**1. Predmet zákazky:**

1.1 Predmetom zákazky je nákup stravných poukážok (lístkov) za účelom zabezpečenia stravovania zamestnancov verejného obstarávateľa na všetkých pracoviskách v rámci celej SR vo vybraných stravovacích zariadeniach zmluvných partnerov uchádzača, ktorí sú oprávnení tieto služby poskytovať.

1.2 Predpokladané množstvo stravných poukážok (lístkov) na obdobie platnosti zmluvy (24 mesiacov) je **163200 kusov**.

1.3 Stravné poukážky (lístky) sú podľa aktuálnej legislatívy a interných noriem dodávané   
v nominálnej hodnote 4,50 eur. Uchádzač použije uvedenú výšku nominálnej hodnoty stravnej poukážky (lístka) pri výpočte ceny vo svojej ponuke.

1.4 Celková cena za stravný lístok (poukážku) je tvorená súčtom nominálnej hodnoty stravných poukážok v eurách, výškou poplatku za sprostredkované stravovacie služby v eurách vrátane DPH a odpočítaním poskytnutej zľavy v eurách.

Provízia pokrýva všetky náklady dodávateľa za sprostredkovanie služieb stravovania verejnému obstarávateľovi, pokrýva tiež všetky náklady dodávateľa spojené s dodaním stravných poukážok verejnému obstarávateľovi a všetky ďalšie prípadné náklady dodávateľa spojené napr. s objednaním alebo využívaním predmetu zákazky

1.5 Poskytovanie predmetu zákazky musí byť v súlade s ustanoveniami § 152 ods. 2 zákona č. 311/2001 Z. z. Zákonníka práce v platnom znení (ďalej len „ZP“) a zákona č. 377/2004 Z. z. o ochrane nefajčiarov v platnom znení (ďalej len „zákon o ochrane nefajčiarov“).

**2. Požiadavky na stravné poukážky**

2.1 Stravná poukážka (lístok) musí spĺňať nasledovné:

2.1.1 musí byť označená nominálnou hodnotou v eur, kalendárnym rokom jeho platnosti, číselným alebo čiarovým kódom a minimálne štyrmi ochrannými prvkami proti falšovaniu, používanými pre tlač dokladov a cenných papierov,

2.1.2 musí byť označená názvom a logom uchádzača/dodávateľa,

2.1.3 musí byť na nej uvedené poučenie pre spotrebiteľa upravujúce možnosť jeho použitia.

2.1.4 musí mať minimálne štyri ochranné prvky proti falšovaniu používané pre tlač cenných papierov (napr. číselný resp. čiarový kód, termoaktívny bod a vodotlač, a pod.)

2.1.5 stravné poukážky (lístky) dodané verejnému obstarávateľovi v mesiacoch november   
a december príslušného kalendárneho roku musia byť vydané s platnosťou do konca nasledujúceho kalendárneho roku.

**3. Ostatné požiadavky súvisiace s predmetom zákazky**

3.1 Stravné poukážky musia byť dodané v hárkoch, v požadovanej nominálnej hodnote, v množstve a na miesta, ktoré budú určené v písomnej objednávke.

3.2 Dodávka stravných poukážok do dvoch (2) pracovných dní odo dňa doručenia objednávky.

3.3 Miestami dodania stravných poukážok sú: Bratislava, Košice, Spišské Vlachy, Spišská Belá, Vranov nad Topľou, Jakubovany, Haniska pri Košiciach, Bodorová, Dolné Plachtince, Vígľaš, Beluša, Báhoň, Nové Zámky, Želiezovce, Veľký Meder, Veľké Ripňany, Čierna nad Tisou, Vyšné Nemecké (presné adresy budú uvedené v prílohe objednávky)

Možnosť využitia stravných poukážok v rámci celého územia Slovenskej republiky.

3.4 Stravné poukážky (lístky) bude verejný obstarávateľ odoberať spravidla mesačne, formou písomnej objednávky zasielanej dodávateľovi elektronicky.

3.5 Uchádzač je počas platnosti rámcovej dohody povinný zabezpečovať poskytovanie stravovacích služieb prostredníctvom zoznamu zmluvných stravovacích zariadení, ktorý uchádzač je povinný aktualizovať vždy k poslednému dňu príslušného kalendárneho polroku alebo na vyžiadanie.

3.6 Verejný obstarávateľ si vyhradzuje právo zmeniť výšku nominálnej hodnoty stravného lístka (poukážky) v závislosti od zmien príslušných platných právnych predpisov na území SR upravujúcich predmetnú problematiku, ako aj v súlade s jeho finančnými a rozpočtovými možnosťami.

3.7 Doba platnosti stravných poukážok je minimálne do konca roka, v ktorom boli vydané.

V prípade nepoužitia stravných poukážok v predpísanom období verejný obstarávateľ požaduje vymeniť stravné poukážky na nové obdobie v rovnakej nominálnej hodnote do 15 dní odo dňa ich vrátenia.

3.8 Neakceptovanie zmeny nominálnej hodnoty stravného lístka (poukážky) je dôvod na odstúpenie verejného obstarávateľa od rámcovej dohody.

3.9 Výška poplatku za sprostredkované stravovacie služby v zmysle § 152 ods. 5 zákona č. 311/2001 Z. z. Zákonník práce vyjadrená v percentách (%) je nemenná počas platnosti rámcovej dohody.